Kamchatkada qor ko‘chkisi ostida qolgan 2 kishining jasadi topildi

Qutqaruvchilar Kamchatkadagi qor ko‘chkisi ostida qolgan ikki kishining jasadini topdi. Bu haqda Rossiya FVV Kamchatka o‘lkasidagi bosh boshqarmasi matbuot kotibi Yuliya Ananyeva ma’lum qildi, deya xabar beradi “Interfaks”. 

“Erkak va bolaning jasadi qor qatlami ostidan topildi. Hozirda ular chiqarib olinmoqda”, — deya ta’kidladi Ananyeva.
Oldinroq o‘lka maxsus dasturlar vaziri Sergey Xabarov ko‘chki ostida 31 yoshli erkak va 9 yoshli bola qolib ketganligini bildirgan edi. 
Vilyuchinskiy vulqoni hududidagi qidiruv operatsiyasiga 100 dan ortiq kishi va 40 ta texnika safarbar etilgan.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!